PARLAMENTUL ROMÂNIEI


CAMERA DEPUTAŢILOR








COMISIA JURIDICĂ,


DE DISCIPLINĂ ŞI IMUNITĂŢI�
�
Bucureşti,24.02.1998


Nr. 35�

R A P O R T


asupra proiectului de Lege pentru completarea


 Legii nr.32/1968 privind stabilirea şi 


sancţionarea contravenţiilor.





Cu adresa nr.35 din 9 februarie 1998, Secretarul General al Camerei Deputaţilor, a trimis Comisiei juridice, de disciplină şi imunităţi, pentru dezbatere în fond, proiectul de Lege pentru completarea Legii nr.32/1968 privind stabilirea şi sancţionarea contravenţiilor.


		Proiectul de lege a fost avizat favorabil de Comisia pentru apărare, ordine publică şi siguranţă naţională şi de Comisia pentru administraţie publică, amenajarea teritoriului şi echilibru ecologic.


		Până la data dezbaterii în fond, Comisia pentru buget, finanţe şi bănci, care de asemenea a fost sesizată în  avizare, nu a trimis avizul său.


		Cu adresa nr.878 din 26 noiembrie 1997, Consiliul Legislativ avizează favorabil proiectul de lege.


		In temeiul prevederilor art.57 din Regulamentul Camerei Deputaţilor, Comisia juridică, de disciplină şi imunităţi a examinat proiectul de lege în şedinţa din 24 februarie 1998 şi a hotărât cu majoritate de voturi, ca acesta să fie supus spre dezbatere şi adoptare Plenului Camerei Deputaţilor în forma prezentată, adoptată de Senat în şedinţa din 3 februarie 1998.


		In raport de obiectul şi conţinutul său, proiectul de lege face parte din categoria legilor ordinare.

